Middelsstore (ca. 20 millimeter), blanke og glatte, mer eller mindre brunlig praktskarabide. Kroppsformen er litt bred og avflatet. Pronotum er jevnt rundet tilsmalnet forover, med avrundede bakhjørner, oftest noe innbuktet innenfor disse, ytterkanten gul. Scutellum er trekantet, med en påfallende lys kant som danner en trekant. Dekkvingene mangler punktrader, beina er forholdsvis korte.